যৌনাঙ্গে আঘাত, দোষীদের সাজার জন্য মুখ্যমন্ত্রীর কাছে আবেদন নাবালিকার বাবার

কলকাতা: মেয়েকে ধর্ষণ করে খুন করা হয়েছে। দোষীদের গ্রেফতার করে উপযুক্ত সাজার জন্য মুখ্যমন্ত্রীর কাছে আবেদন নাবালিকার বাবার। শুক্রবার নিউটাউন থানার পুলিশ এক রক্তাক্ত বছর ১৪ নাবালিকার মৃতদেহ উদ্ধার করেছিল। ঘটনার তদন্তে নেমে জানতে পারে ওই নাবালিকার (Girls Murder Newtown) বাড়ি স্বরূপনগর থানায় এলাকায়। গত কয়েক বছর ধরেই নিউটাউন থানা এলাকায় ওই নাবালিকার বাবার কর্মসূত্রে ভাড়ায় থাকত। বৃহস্পতিবার রাতে পারিবারিক ঝামেলার পর ওই নাবালিকা বাড়ি থেকে বেরিয়ে যায়। তারপরেই শুক্রবার ওই নাবালিকার দেহ উদ্ধার করে নিউটাউন থানার পুলিশ। এরপর ওই মৃতদেহ কলকাতার একটি সরকারি হাসপাতালে ময়না তদন্তের পর পরিবারের হাতে তুলে দেওয়া হয়। নাবালিকার যৌনাঙ্গে আঘাতের চিহ্ন মিলেছে বলে খবর। শ্বাসরোধ করে তাকে খুন করা হয়েছে। ধর্ষণের অভিযোগও উঠেছে ঘটনার পর থেকে।

শনিবার ভোররাতে স্বরূপনগর থানায় এলাকায় মৃতদেহ নিয়ে আসা হয়। পরিবারের হাতে টুলে দেওয়া হয়। তারপর ওই মৃত ছাত্রীর দেহ সৎকার করা হয় তার স্বরূপনগরের আদি বাড়িতে। এই ঘটনার পর সাংবাদিকদের মুখোমুখি হয়ে মৃত ওই ছাত্রীর বাবা দাবি করেন তার মেয়েকে ধর্ষণ করে খুন করা হয়েছে। একাধিক জায়গা থেকে রক্তক্ষরণ হয়েছে ও একাধিক জায়গায় আঁচরের দাগ রয়েছে দেহের। পুলিশ সিসিটিভি ফুটেজ খতিয়ে দেখেছে । আমার মেয়েকে মোটরবাইকের মাঝখানে বসিয়ে নিয়ে যাওয়া হয়েছে। দোষীদের গ্রেফতার ও উপযুক্ত সাজার দাবি জানান নাবালিকা ছাত্রীর বাবা। বিষয়টি নিয়ে মুখ্যমন্ত্রীর কাছে ও আবেদন জানাবো বলে জানান।

আরও পড়ুন: ডানকুনির খুনের ঘটনায় উঠে এল চাঞ্চল্যকর তথ্য

পুলিশ তদন্তে নেমে এলাকার একাধিক সিসিটিভি ফুটেজ খতিয়ে দেখছে। দেখা গিয়েছে একটি বাইকে দুই যুবকের মাঝখানে বসে আছে ওই নাবালিকা। তারা কারা? বাইকে করে ওই তিনজন কোথায় গিয়েছিলেন? সেই তথ্য পাওয়ার চেষ্টা করছেন তদন্তকারীরা। ময়নাতদন্তের রিপোর্টে যৌনাঙ্গে আঘাতের চিহ্ন মিলেছে। নাবালিকার শরীরে নখের আঁচড়ও রয়েছে। সম্পূর্ণ রিপোর্ট না এলে গোটা বিষয়টি পরিষ্কার হবে না বলেও জানাচ্ছেন তদন্তকারীরা।

অন্য খবর দেখুন